**Tretji tir za slovensko industrijo**

***Avtomobilska industrija in logistika bosta po nemških analizah prvi branži, ki jih bo zadel cunami sprememb. Od nas je odvisno, ali bomo zasurfali na njih ali nas bodo poklopile.***

*Tone Stanovnik, SPICA*

Kako potegniti slovenski industrijski voz iz zagate, kamor se je zagozdil?

Nam, tipičnim Slovencem se ni treba sekirati, saj tudi sosedom v EU crkuje krava. Celotna evropska industrija je namreč v precejšni zagati. Ugotavljajo namreč, da brez tretjega tira, to je informatike, tudi Evropa ne bo preživela. Poskušal vas bom v 6 slikah prepričati, da je informatika lahko ključni diferenciator slovenske industrije.

Pa pojdimo k stvari. Najprej si oglejmo lestev zmagovalcev:

V svetu so med TOP 20 najuspešnejšimi podjetji/posamezniki zelo na gosto posejani informatiki. Microsoft, Oracle sta predstavnika starejše generacije IKT, med mlajši internetni igralci pa so Faceboook, Google, Apple, Amazon.

V Sloveniji se je med TOP 8 najuspešnejših potihoma kar naenkrat znašlo 5 informatikov iz Outfit7. Dodajam še Sandija Češka, saj sva nekoč skupaj začela v informatiki in vem, da je tudi njegov trenutni posel globoko impregniran z inovativno informatiko in logistiko, čeprav na zunaj morda kdo misli da samo modroce preprodaja.

Če smo sedaj opazovali lestvico zmagovalcev, pa je zelo nepričakovan pogled skozi očala informatike na lestvico kontinentov.

# *Smo kjer smo 🏳*

Zadevo sem ponaslovil »Smo, kjer smo«. Namreč med 20 največjimi internetnimi informacijskimi podjetji, če njihovo vrednost porazdelite med tri kontinente - Ameriko, Evropo in Azijo - je razmerje:

* 83% odpade na Ameriko
* 17% na Azijo
* In kdo si upa izračunat koliko je ostanek, ki pripada Evropi? Nič, nula, zero, nada…

13% ki so vidni na slajdu, je pobožni cilj Evrope, da bi ga dosegla v naslednjih 10 letih.

# *Cunami prihaja 🗱*

Če živimo z občutkom, da se ničesar revolucionarnega pod površino ne dogaja, živimo seveda v veliki zmoti. Skozi očala informatika vam lahko navržem vsaj tri velike cunamije, ki se nam bližajo in jih bomo morali zasurfati na valu ali pa nas bodo poklopili.

Prvi: **Internetni bogovi** se iz virtualnega sveta torej iz Olimpa spuščajo navzdol na realna fizična tla Google pripravlja indor map tako, da če danes lahko sledi vaš telefon po ulici, vas bo jutri lahko sledil pisarni in celo doma. Podobno tehnologijo uvaja Aple Beakcons. Amazon vam z droni dostavlja pošiljko na dvorišče 30 min po naročilu.

Drugi cunami, ki prihaja, je **vojna,** ki se je do sedaj bila v realnem svetu. Seli se v virtualni svet, saj se velikani med seboj spopadajo, kdo bi imel čim boljši vmesnik do kupca (customer interface).

Tretji cunami so **mobilni telefoni,** ki so postali sodobne pištole. Brez njih smo namreč mrtvi. Nismo dosegljivi, ne moremo na net, ne moremo več odklenit vrata, vžgati motor avta, se logirati na računalnik, plačati računa …

# *Priložnosti 🏝*

Če smo zgoraj našteli tri globalne nevarnosti , ki jih velja obrniti v priložnosti, pa Slovenci lahko računamo tudi na nekaj naravno danih priložnosti.

Prva je življenje na **prelomnici** med zahodom in vzhodom. Tukaj se srečujejo interesi in, če bomo politično modro obdržali »neuvrščeno politiko«, lahko samo profitiramo.

Druga priložnost so **stalne spremembe,** ki smo jim bili podvrženi zadnje čase. Stalne spremembe so na Balkanu in na prelomnicah stalnica. Velike države zahoda so navajene na stabilnost. Slovenija pa se je s prilagajanji, skozi katera je v zadnjem obdobju šla slovenska industrija, dodobra utrdila in našpičila.

Tretja priložnost je majhnost, ki pomeni **agilnost in okretnost,** kar je pomembna konkurenčna prednost, ki prinaša fleksibilnost, ki je v teh časih hitrih sprememb pomembna prednost.

# *Strategija 🟈*

Trenutno že tretjič ali četrtič ponavljamo domačo nalogo, ki nam jo je naložil Bruselj z naslovom »Strategija Pametne specializacije« Pobuda ZITExa je, da vse tri ključne stebre: **Pametne tovarne, Pametno logistiko in pametne zgradbe oz. mesta** zgradimo na treh vodoravnih informacijskih plaformah.

IoT **Internet Of Things / Mobile / Cloud** o tem nekoliko več v okviru taktike.

# *Taktika ⮔*

Pred leti sem se, ko sem iskal primerno vizijo in poslovni model za Špico, zagledal v model na sliki, ki ga je skicirala svetovalna hiša Gartner. Še vedno verjamem v ta magični trikotnik, ki so ga takrat poimenovali angleško RealTimeEnterprise ali po domače življenje v realnem prostoru in času. Skica ponazarja taktiko, kako vgradimo agilnost in učinkovitost v vse pore pametne industrije/logistike/in zgradbe ter mest (treh stebrov strategije).

Če na kratko opišem: zgodnji in natančen zajem podatkov čim bližje izvora omogoča **IoT** senzorska plaforma ter posreduje po hitrih brezžični infrastrukturi v zaledne **cloud** sisteme. Ključne informacije, ki se izluščijo, se distribuirajo nazaj na frontno linijo, kjer se naši soborci (prodajalci, serviserji. inštalaterji …) v komunikaciji v kupci lahko odločajo suvereno in agilno na licu mesta na osnovi podatkov **na dlani.**

# *Call To Action 🕬*

Avtomobilska industrija in logistika bosta po nemških analizah prvi branži, ki jih bo zadel cunami sprememb. Od nas je odvisno, ali bomo zasurfali na njih ali nas bodo poklopile.

**Informatiko** kot tretji tir je potrebno:

* impregnirat v izdelke, s katerimi planiramo doseči visoko dodano vrednost,
* podpreti **logistiko,** da JIT- Just In Time - pridemo s svojimi sklopi na proizvodnje linije ključnih kupcev,
* z**dizajn**irati moramo inventivne digitalne customer interface relacije, ki bodo naše izdelke prek »blagovnih znamk« varovale, da ne bomo tako kot Mura »ostali na cesti«.

Kot bi dejal naš ljudski junak Martin Krpan ali kot pravijo naši Balkanci »Uzdaj se use i u svoje kljuse«.

*P. S.:*

*1. Stanjšajmo javno upravo z eGOV informatiko in rezutate skozi podjetja investirajmo v mlade.*

*2. Vsako podjetje mora investirati kapital, mentorstvo in poslovne izkušnje v 3 start\_up podjetja in to bo privedlo kot 3000 novih mladih podjetij.*

*Organizator me je poskušal odvrniti, da v Industrijsko strategijo tlačim* ***Government in start upe****. Naj razložim čemu. Tanko javno upravo lahko dosežemo tako, da obilico administrativnih zadev podpremo z informatiko, in sredstva, ki se pri tem sprostijo, namenimo podpori podjetništva ter start upov. Tako bomo na račun stanšanja nadstavbe, ki jo nosiljo industrijski pilarji na plečih, ojačali temelje, od koder črpamo nove sveže inovativne prebojne inovacije in poslovne modele.*

***Poudarek: " Informatiko kot tretji tir je potrebno: (1) impregnirat v izdelke, s katerimi planiramo doseči visoko dodano vrednost; (2) podpreti logistiko, da JIT- Just In Time - pridemo s svojimi sklopi na proizvodnje linije ključnih kupcev, in (3) zdizajnirati moramo inventivne digitalne customer interface relacije, ki bodo naše izdelke prek »blagovnih znamk« varovale, da ne bomo tako kot Mura »ostali na cesti«.***